AKTIVNA RIZOSFERA I NJEN VODNI REŽIM

Rizosfera-Zona korenovog sistema u zemljištu

Zona zemljišta koja okružuje korenov sistem biljaka i pod uticajem je njegovih izlučevina može se definisati kao rizosfera.

Brojna istraživanja u svetu su pokazala da postoji uska veza između zemljišnih mikroorganizama, korena biljaka i zemljišnih agregata-čestica. Funkcionisanje ove zajednice se odigrava u dinamičnom okruženju koje je poznato pod nazivom rizosfera.

Korenov sistem – Dubina i građa korenovog sistema određuju umnogome karakter sistema za [**navodnjavanje**](http://atpdoo.rs/)i režim navodnjavanja.

Obično sistem za navodnjavanje treba postaviti u zoni reda i navodnjavati samo do konačne dubine korenovog sistema.

Dubina korena utiče na najveće količine vode koje se mogu zadržati u rizosferi.

Ako je dubina korena mala, malo vode se zadržava u rizosferi, pa je potrebno često navodnjavanje s malim količinama.

Ako je dubina korena velika, puno vode se zadržava u rizosferi, pa je moguće ređe navodnjavanje s većim količinama.

Korenov sistem utiče na izbor sistema za navodnjavanje

Mlade biljke imaju malo korenje, pa biljke nakon sejanja trebaju male količine navodnjavanja ali češće. Kod većih biljaka je obratno.

Važno je shvatiti gde se u oblasti korenovog sistema nalazi oblast iz koje biljka uzima vodu.

**Gornja četvrtina korenovog sistema uzima 40% celokupne vode, druga četvrtina uzima 30%, treća 20%, a donja četvrtina 10%.**

Znači da je 70% od ukupne vlage uzeto preko gornje polovine korenovog sistema i to je efektivna dubina rizosfere u kojoj se **prati trenutna** [**vlažnost zemljišta**](https://agroinfonet.com/sistem-za-navodnjavanje-troskovi/) u navodnjavanju.

Za većinu gajenih vrsta to je dubina od 30-60 cm a za drvenaste biljke dubljeg korena i vinovu lozu to je dubina od 90 cm**.**

* **Najbolji rezultati u istraživanjima postižu se ako se vlažnost zemljišta u zoni efektivne dubine zone korenovog sistema održava na nivou od 60-80% PVK(zemljišta za vodu je stanje kada su mikropore ispunjene vodom, a makropore sa vazduhom. Odgovara vrednosti od  0,33 bara (0,033 MPa) (glinasto ilovastazemljišta); do 0,1 bar (0,01 MPa) (peskovita zemljišta).**